ΚΑΝΟΝΙΣΜΟΣ (ΕΟΚ) αριθ. 1667/91 ΤΗΣ ΕΠΙΤΡΟΠΗΣ της 14ης Ιουνίου 1991 για τον καθορισμό της ελάχιστης τιμής αγοράς των λεμονιών που παραδίδονται στην βιομηχανία και του ποσού της χρηματικής αντιστάθμισης μετά τη μεταποίηση των λεμονιών αυτών έως το τέλος της περιόδου 1991/92

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/77 του Συμβουλίου της 17ης Μαΐου 1977 για την πρόβλεψη ειδικών μέτρων για να ευνοηθεί η εμπορία των μεταποιημένων προϊόντων με βάση τα λεμόνια (1), όπως τροποποιήθηκε τελευταία από τον κανονισμό (ΕΟΚ) αριθ. 1199/90 (2), και ιδίως το άρθρο 3,

Εκτιμώντας:

ότι, δυνάμει του άρθρου 1 παράγραφος 3 του κανονισμού (ΕΟΚ) αριθ. 1035/77, η ελάχιστη τιμή που πρέπει να πληρώσουν οι μεταποιητές στους παραγωγούς έχει καθοριστεί σε 105 % της μέσης τιμής αποσύρσεως που υπολογίζεται σύμφωνα με το άρθρο 18 παράγραφος 1 στοιχείο α) πρώτη περίπτωση του κανονισμού (ΕΟΚ) αριθ. 1035/72 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1603/91 (4), από την περίοδο 1991/92- ότι, για την Ισπανία και την Πορτογαλία, η ελάχιστη τιμή έχει καθοριστεί αντιστοίχως σε 130 % και 105 % των τιμών της μέσης αποσύρσεως που ισχύουν σ' αυτά τα κράτη μέλη για την εν λόγω περίοδο-

ότι, βάσει του άρθρου 2 του κανονισμού (ΕΟΚ) αριθ. 1035/77, η χρηματική αντιστάθμιση δεν μπορεί να είναι μεγαλύτερη από τη διαφορά μεταξύ της ελάχιστης τιμής αγοράς που αναφέρεται στο άρθρο 1 του εν λόγω κανονισμού και των τιμών που εφαρμόζονται για την πρώτη ύλη στις τρίτες χώρες παραγωγής-

ότι, για την παρούσα περίοδο, η ελάχιστη τιμή αγοράς και η χρηματική αντιστάθμιση, για την εν λόγω παραγωγή, καθορίστηκαν ήδη έως τις 16 Ιουνίου από τον κανονισμό (ΕΟΚ) αριθ. 1442/91 της Επιτροπής (5)-

ότι πρέπει να προσδιοριστούν οι διατάξεις που εφαρμόζονται όταν ένα προϊόν το οποίο έχει συγκομισθεί στην Ισπανία ή στην Πορτογαλία μεταποιείται σε ένα άλλο κράτος μέλος, λόγω των διαφοροποιημένων ποσών που καθορίζονται γι' αυτά τα κράτη μέλη-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο 1991/92, η ελάχιστη τιμή που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 1035/77 καθορίζεται ως εξής:

(σε Ecu/100 kg καθαρού βάρους)

Ισπανία Πορτογαλία Άλλα κράτη μέλη 12,31 10,13 13,82

2. Η ελάχιστη τιμή καθορίζεται για εμπόρευμα στη θύρα των σταθμών συσκευασίας των παραγωγών.

Άρθρο 2

Για την περίοδο 1991/92, το ποσό της χρηματικής αντιστάθμισης που αναφέρεται στο άρθρο 2 του κανονισμού (ΕΟΚ) αριθ. 1035/77 καθορίζεται ως εξής:

(σε Ecu/100 kg καθαρού βάρους)

Ισπανία Πορτογαλία Άλλα κράτη μέλη 6,29 4,11 7,8

Άρθρο 3 Η ελάχιστη τιμή και η χρηματική αντιστάθμιση που εφαρμόζονται είναι εκείνες που ισχύουν στο κράτος μέλος στο οποίο έχει συγκομισθεί το προϊόν.

Άρθρο 4

Ο παρών κανονισμός αρχίζει να ισχύει στις 17 Ιουνίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουνίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 125 της 19. 5. 1977, σ. 3. (2) ΕΕ αριθ. L 119 της 11. 5. 1990, σ. 61. (3) ΕΕ αριθ. L 118 της 20. 5. 1972, σ. 1. (4) ΕΕ αριθ. L 149 της 14. 6. 1991, σ. 12. (5) ΕΕ αριθ. L 137 της 31. 5. 1991, σ. 32.